उस्मान ओह्दे कोला कोई दौ-क ब’रे बड्डा हा। पर ओह्दे थमां दूर मता ‘दुनियांदार’ होई गेदा हा। ओह्दे जनेह् मैह्नती ते लगनशील माह्नूं उन्ने अपनी ज़िदंगी च घट्ट गै दिक्खे दे हे। कारपोरेशन दे दफ्तरें कश उन्ने फट्टियां जोड़ियै चाह् दी इक खोखेनुमा दकान त्यार करी लेदी ही ते उत्थैं गै ओह् सौंदा बौंह्दा हा, मैह्नत करदा हा ते पढ़दा-लिखदा बी हा। गुजारायफ्ता आमदनी दा एह् बड़ा शैल जरिया हा। फ्ही ओह्दा बी रौह्ना-बौह्ना, कम्म करना ते पढ़ना-लिखना इत्थें गै होई गेआ हा। उसी खुशी ही, जे भटको-भटकी थमां नजात लब्भी गेई ते जिंदगी हून बे-मकसद निही रे’ह्दी। इक खड़ोत आई गेदी ही। ब’रे पर ब’रे निकलदे गे हे ते फ्ही दौनें ऐग्रीकल्चर विशे च शैल गैह्री म्हारत हासल करी लेई ही ते अज्ज ओह् दोऐ चंगी थाह्रें उप्पर न।